વૈશ્વિક બજારમાં સોનું પાંચ સપ્તાહની ઊંચી સપાટીએ પહોંચી ગયેલું જોવા મળ્યું છે. સ્થાનિક બજારમાં આજે શરૂઆતે સોનાએ રૂ. ૩૦,૦૦૦ની સપાટી ક્રોસ કરતા રૂ. ૩૦,૨૦૦ની સપાટીએ ભાવ ખૂલેલો જોવા મળ્યો હતો. સ્થાનિક બજારમાં માત્ર એક જ સપ્તાહમાં સોનામાં રૂ. ૧,૦૦૦થી વધુનો ઉછાળો નોંધાતો જોવાયો હતો. એ જ પ્રમાણે ચાંદી પણ ૪૩,૦૦૦ની સપાટીની નજીક ૪૨,૯૦૦ની સપાટીએ ભાવ ખૂલ્યો હતો. ચાંદીમાં પાછલા એક જ સપ્તાહમાં પ્રતિકિલોએ રૂ. ૧૫૦૦થી વધુનો ઉછાળો જોવાઇ ચૂક્યો છે.